Bleach (Nirvana)

Bleach er debutalbumet til grungebandet Nirvana. Albumet ble sluppet ut gjennom Sub Pop i juni 1989, og er idag selskapets bestselgende album med sammenlagt 4 millioner solgte. Den solgte opprinnelig bare 6 000 eksemplarer, men etter suksessen med Nevermind oppdaget fansen Nirvanas debutalbum og platesalget økte kraftig.

Arbeidstittelen til albumet var Too Many Humans.  Den ble offisielt kalt Bleach i februar 1989 etter Cobain så en plakat for en aids-kampanje mens bandet kjørte igjennom San Francisco. Plakatene oppfordret heroinavhengige rense nålene før bruk, sammen med slagordet «Bleach Your Works».

Innspillingen
Tre av sangene på Bleach («Floyd the Barber», «Paper Cuts», og «Downer») var innspilt i Reciprocal Studios den 23. januar 1988, med Dale Crover på trommer. Denne demoen kostet bare 152.44 dollar og var betalt med penger Cobain hadde spart opp og et lån fra hans daværende kjæreste, Tracy Marander. Dette var også bandets første møte med Jack Endino.

Resten av sangene på Bleach var innspilt i Reciprocal Recording Studios i Seattle, Washington for 606,17 dollar som var betalt av daværende andregitarist Jason Everman.

Sangene
De fleste av sangene på albumet handler om livet i Aberdeen, Washington,  en liten arbeiderklasseby hvor Kurt Cobain vokste opp. Tekstene er mindre surrealistiske og er vanskelige å forstå enn mye av det som kom etter. Musikalsk er albumet influert av tidlig Black Sabbath, grungepionerene Melvins og Mudhoney, samt hardcorebandene  Black Flag og Minor Threat. Kurt har selv sagt at bandet hørte på der sveitsiske ekstrem-metalbandet Celtic Frost før innspillingen av albumet.

Bandets punk røtter er mest synlig på «Negative Creep» selv om det er ett lite spor av hvilken retning de senere ville gå. Sangen «School» er om musikkmiljøet i Seattle på denne tiden.

«Floyd The Barber» er en sang om en småby i USA hvor alle sammen blir massemordere. Cobain senere refererte til sangen i et intervju med Andy Griffith hvor han nevnte karakterer som Opie og Aunt Bea. Trommingen i Floyd the Barber are kan minne om The Rolling Stones sin sang, «My Obsession». «Paper Cuts» er basert på en sann historie om en familie i Aberdeen som holdt barna sine innelås i et mørkt rom og som bare åpnet døren for å gi dem mat. Sangen inneholder også referanser til Kurts fremmedgjøring fra sin mor.

Singler
«Love Buzz» ble sluppet ut sammen med «Big Cheese» i oktober 1988, som Sub Pops første «Single of the Month». Singelutgaven av «Love Buzz» har en annen miks enn album versjonen og inkluderer en lydcollage av Kurt Cobain. Bare 1000 kopier av singelen ble laget og hver utgave var nummerert for hånd noe som gjør denne singelen til en av de mest ettertraktede Nirvana gjenstandene.  I tillegg til de nummererte kopiene eksisterer det 100-200 unummererte  kopier.

«Blew» ble gitt ut gjennom Tupelo Records i desember 1989 med «Love Buzz», «Been a Son» og «Stain». Stain var skrevet av Kurt Cobain og Krist Novoselic.

Pressinger
I USA var albumet sluppet ut på Sub Pop. De første 1 000 kopiene var laget på hvit vinyl, de neste 2 000 på svart vinyl, og resten var laget på forskjellige fargede vinyler. De første 3 000 kopiene av vinylen inkluderte en plakat med Jason Everman.

I Storbritannia ble albumet distribuert gjennom Tupelo Records, og senere Geffen Records. De første 300 Tupelo kopiene var laget på hvit vinyl, mens de neste 2 000 kopiene var laget på mørk grønn vinyl.

I Australia ble LP-en sluppet ut på Waterfront Records og ble senere sluppet ut på forskjellige fargede covere og vinyler før den den gikk ut av produksjon i 1992.

Sub Pop slapp ut en nyoppusset versjon av albumet på CD og kassett in april 1992.

Sporliste
(Alle spor av Kurt Cobain med mindre det er notert noe annet)
 «Blew» – 2:54
 «Floyd the Barber» – 2:18
 «About a Girl» – 2:48
 «School» – 2:42
 «Love Buzz» (Robbie van Leeuwen) – 3:35
 «Paper Cuts» – 4:06
 «Negative Creep» – 2:56
 «Scoff» – 4:10
 «Swap Meet» – 3:03
 «Mr. Moustache» – 3:24
 «Sifting» – 5:22
 «Big Cheese» – 3:42 
 «Downer» (bare på CD-utgaven) – 1:43

Listeplasseringer
ÅrAlbumListePlassering 1992 “Bleach” Official Finland Albums Chart 24.-plass 1992 “Bleach” Official German Albums Charts 24.-plass 1992 “Bleach” Official Austrian Albums Chart 26.-plass 1992 “Bleach” Official New Zealand Albums Chart 30.-plass 1992 “Bleach” UK Albums ChartOfficial UK Albums Chart 33.-plass 1992 “Bleach” Official Australian Albums Chart 34.-plass 1992 “Bleach” Official Japanese Albums Chart 46.-plass 1992 “Bleach”  Billboard 200 89.-plass

Personell

Kurt Cobain – Vokalist, gitar (kreditert som Kurdt Kobain)
Krist Novoselic – Bass (kreditert som Chris Novoselic)
Chad Channing – Trommer
Jason Everman – Gitar (betalte for innspillingen, men spiller ikke på albumet)
Dale Crover – Trommer (Floyd the Barber, Paper Cuts and Downer)
Jack Endino – Produsent
Tracy Marander – Foto
Charles Peterson – Foto
Lisa Orth – Design
Jane Higgins – Utførelse

Platesalg

USA: 1.9 millioner (1 900 000), (1 X Platinum)
Canada: 50 000 (gull)
Japan: 19 530
Storbritannia: 300 000 
Tyskland: 200 000 
Frankrike: 200 000 
Polen: 50 000

 Eksterne lenker   

 www.livenirvana.com Informasjon om innspillingen

Kategori:Debutalbum fra 1989
Kategori:Nirvana-studioalbum
Kategori:Grunge-album